మనమే

మనమే 2024లో విడుదలైన  రొమాంటిక్ కామెడీ సినిమా. పీపుల్ మీడియా ఫ్యాక్టరీ బ్యానర్‌పై టిజి విశ్వప్రసాద్, వివేక్ కూచిభొట్ల నిర్మించిన ఈ సినిమాకు  శ్రీరామ్ ఆదిత్య దర్శకత్వం వహించాడు. శర్వానంద్, కృతి శెట్టి ప్రధాన పాత్రల్లో నటించిన ఈ సినిమా టీజర్‌ను ఏప్రిల్ 19న, ట్రైలర్‌ను జూన్ 1న విడుదల చేసి, సినిమాను జూన్ 7న విడుదల చేశారు. 

మనమే విడుదలైన 8 నెలల తరువాత అమెజాన్ ప్రైమ్ వీడియో ఓటీటీలో 2025 మార్చి 7 నుండి స్ట్రీమింగ్ ప్రారంభమైంది.
కథ
లండన్‌లో తనకు నచ్చినట్టు  తిరుగుతూ బాధ్యతలు లేని విక్రమ్ (శర్వానంద్) లండన్‌లో తనకు నచ్చినట్టు  తిరుగుతూ అమ్మాయిల వెంట పడుతూ ప్లే బాయ్‌లా ఉంటాడు. విక్రమ్ ప్రాణ స్నేహితుడు అనురాగ్ (త్రిగుణ్), అతని భార్య శాంతి ఇండియాకి వెళ్లి అక్కడ జరిగిన  ప్రమాదంలో చనిపోతారు. ప్రమాదంలో వాళ్లిద్దరూ మరణించగా వారి కుమారుడు ఖుషి (విక్రమ్ ఆదిత్య) ఒంటరి అవుతాడు. శాంతి స్నేహితురాలు సుభద్ర (కృతి శెట్టి) ఖుషిని దత్తత తీసుకోవాలనుకుంటుంది. కానీ ఆమెకు పెళ్లి కానందున ఇందుకు ప్రభుత్వం నిరాకరించడంతో ఖుషి కోసం శర్వానంద్‌తో కలిసి ఉండేందుకు ఒప్పుకుంటుంది. ఖుషి వచ్చాక వారి జీవితంలో జరిగిన పరిణామాలేంటి ? ఆ తరువాత ఏమి జరిగింది అనేదే మిగతా సినిమా కథ.
నటీనటులు
 శర్వానంద్ - విక్రమ్ గా
 కృతి శెట్టి - సుభద్రగా
 త్రిగుణ్ - అనురాగ్‌గా, విక్రమ్‌కి బెస్ట్‌ఫ్రెండ్‌గా, కుషీ తండ్రి 
 మౌనిక రెడ్డి- శాంతిగా, అనురాగ్ భార్య, కుషి తల్లి & సుభద్ర బెస్ట్ ఫ్రెండ్
 మాస్టర్ విక్రమ్ ఆదిత్య - ఖుషిగా
 సీరత్ కపూర్ - తాన్యగా
 అయేషా ఖాన్ 
 వెన్నెల కిషోర్- డాక్టర్‌గా
 రాహుల్ రవీంద్రన్ - అనురాగ్ వ్యాపార భాగస్వామిగా
 శివ కందుకూరి - కార్తీక్, సుభద్రకు కాబోయే భర్తగా
 సుదర్శన్ - విక్రమ్ స్నేహితుడిగా
 రాహుల్ రామకృష్ణ - విక్రమ్ స్నేహితుడిగా
 సచిన్ ఖేడేకర్- విక్రమ్ తండ్రిగా 
 తులసి- విక్రమ్ తల్లిగా
 ముఖేష్ రిషి- ఖుషి తాతగా
 సీత - ఖుషి అమ్మమ్మగా
 విజయకుమార్- టోనీగా
 దేవీ ప్రసాద్ - సుభద్ర తండ్రిగా 
 ప్రమోదిని పమ్మి - సుభద్ర తల్లిగా 
 స్వప్నిక- యామినిగా, సుభద్ర స్నేహితురాలు

సాంకేతిక నిపుణులు
బ్యానర్: పీపుల్ మీడియా ఫ్యాక్టరీ
నిర్మాత: టిజి విశ్వప్రసాద్, వివేక్ కూచిభొట్ల 
కథ, స్క్రీన్‌ప్లే, దర్శకత్వం: శ్రీరామ్ ఆదిత్య 
సంగీతం: హేశం అబ్దుల్ వహాబ్
 మాటలు:  అర్జున్ కార్తిక్, ఠాగూర్, వెంకీ
 పాటలు: కాసర్ల శ్యామ్, కృష్ణకాంత్, కృష్ణ  చైతన్య 
సినిమాటోగ్రఫీ: విష్ణు శర్మ, జ్ఞాన శేఖర్ వీఎస్ 
ఎడిటర్: ప్రవీణ్ పూడి
ఎగ్జిక్యూటివ్ నిర్మాతలు:  కృతి ప్రసాద్, ఫణి వర్మ 
 ఆర్ట్ డైరెక్టర్:  జానీ షేక్
 పాటలు

మూలాలు

బయటి లింకులు